Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

UPDATE ora 17:37 - Simona Halep - Belinda Bencic 6-2, 6-7, 6-0. Halep se impune în trei seturi și s-a calificat în finală.

UPDATE ora 17:30 - Simona Halep - Belinda Bencic 6-2, 6-7, 5-0. Halep este la un game de finală.

UPDATE ora 17:27 - Simona Halep - Belinda Bencic 6-2, 6-7, 4-0. Halep este tot mai aproape de o nouă finală la Madrid.

UPDATE ora 17:21 - Simona Halep - Belinda Bencic 6-2, 6-7, 3-0. Sportiva noastră începe ca din tun setul decisiv.

UPDATE ora 17:18 - Simona Halep - Belinda Bencic 6-2, 6-7, 2-0. Halep începe bine setul decisiv și conduce cu 2-0.

UPDATE ora 17:08 - Simona Halep - Belinda Bencic 6-2, 6-7. Bencic câștigă setul doi și duce meciul în decisiv. Halep pierde primul set din acest turneu.

UPDATE ora 17:00 - Simona Halep - Belinda Bencic 6-2, 6-6. Avem tie-break în setul doi.

UPDATE ora 16:39 - Simona Halep - Belinda Bencic 6-2, 4-4. Rever marcă înregistrată a Simonei, care egalează.

UPDATE ora 16:22 - Simona Halep - Belinda Bencic 6-2, 1-3. După cel mai lung schimb al meciului, de 14 mingi, elvețianca se enervează și aruncă racheta în pământ, dar revine în joc și face break.

UPDATE ora 16:17 - Simona Halep - Belinda Bencic 6-2, 1-2. Bencic pare să își revină și câștigă spectaculos game-ul al doilea din setul secund.

UPDATE ora 16:05 - Simona Halep - Belinda Bencic 6-2. Halep nu-i dă nicio șansă Belindei, care returnează slab, iar Halep punctează decisiv. Primul set a durat 27 de minute.

UPDATE ora 16:00 - Simona Halep - Belinda Bencic 5-2. Simona face ravagii cu reverul și a început să își etaleze și celelalte lovituri de clasă. O scurtă superbă a ridicat publicul în picioare. Halep va servi pentru set.

UPDATE ora 15:52 - Simona Halep - Belinda Bencic 2-2. Re-break reușit de Bencic, după o greșeală a Simonei.

UPDATE ora 15:44 - Simona Halep - Belinda Bencic 2-0. Elvețianca este surprinsă de "Simo", cu un contrepied.

UPDATE ora 15:41 - Simona Halep - Belinda Bencic 1-0. Start perfect de meci pentru Simona, cu un break chiar în primul game.

UPDATE ora 15:38 - Începe meciul. Elvețianca servește prima.

UPDATE ora 15:32 - Cele două jucătoare intră pe teren.

Știrea inițială

Simona Halep - Belinda Bencic LIVE VIDEO Madrid. Bilanțul întâlnirilor directe

Simona Halep - Belinda Bencic este meciul care s-a disputat de trei ori până acum în circuit. Elvețianca este în avantaj, conducând cu scorul de 2-1.

Primul meci a avut loc la Wimbledon 2014, atunci când ”Simo” se impunea cu un categoric 6-4, 6-1. Primul succes al Belindei a venit după un abandon al sportivei din Constanța, în finala Canadian Masters 2015, la scorul de 6-7(5), 7-6(4), 0-3.

Ultima întâlnire dintre cele două jucătoare a avut loc chiar în acest an, la turneul de la Dubai, acolo unde Belinda Bencic s-a impus în trei seturi în fața Simonei Halep, scor 4-6, 6-4, 6-2.

De altfel, înaintea ciocnirii din semifinalele turneului de la Madrid, Simona Halep și-a adus aminte de partida de la Dubai. "Am jucat contra ei la Dubai, am condus tot meciul, dar n-am reusit să câștig. Bineînțeles, că va fi un meci greu, însă este pe zgură, e altceva. Mă aștept la orice, dar am încredere că pot câștiga meciul", a spus Simona Halep, în exclusivitate la Digi Sport.

În acest an, Bencic a avut 5 întâlniri cu jucătoarele din top 5 WTA. Le-a câştigat pe toate. Elveţianca a câştigat toate cele cinci meciuri disputate în 2019 cu jucătoare din Top Five.

Simona Halep - Belinda Bencic LIVE VIDEO Madrid. Ce a spus elvețianca despre meciul cu "Simo"

Simona Halep și Belinda Bencic vor juca primul lor meci pe zgură, suprafață pe care marea noastră campioană este considerată cea mai bună jucătoare de tenis din lume. Belinda Bencic crede că jocul va fi diferit față de cel de la Dubai. "Nu pot să spun că vor fi schimburi lungi pentru la Dubai au fost raliuri extrem de disputate. Întotdeauna sunt astfel de schimburi contra ei. Voi încerca să joc la fel cum o fac mereu și să mă concentrez pe jocul meu, pe ce am de făcut. Sper să repet rezultatul de la Dubai", a spus jucătoarea din Elveția.

Simona Halep - Belinda Bencic LIVE VIDEO Madrid| Premii mari la turneul lui Ion Țiriac

câştigătoare turneu 1.202.520 euro

finalista - 608.700 euro

semifinale - 312.215 euro

sferturi de finală - 160.920 euro

optimi - 80.620 euro

turul secund - 42.220 euro

turul 1 - 19.805 euro

Meciul dintre Simona Halep și Belinda Bencic se va disputa vineri, de la ora 15:30, în direct pe Digi Sport 1 și în timp real pe digisport.ro.

Etichete:

,

,

,

,

,